Recesija pogađa sve slojeve (16/12/01) - 2001-12-16
Stručnjaci vjeruju da će recesija biti razmjerno kratkog daha, jer je američko gospodarstvo općenito gledano vrlo zdravo
jutros posvećuje opsežan članak ekonomskoj recesiji, koja – kako piše – podjednako zahvaća sve dijelove zemlje i sve slojeve društva. Slabljenje je zahvatilo sve ekonomske sektore, osim zdravstva i građevine. Gotovo svaka savezna država gubi radna mjesta, a stopa nezaposlenosti raste u svakoj demografskoj skupini. Međutim, stručnjaci vjeruju da će ova recesija biti vrlo “plitka”, jer je gospodarstvo još uvijek zdravo. Najtiražniji američki dnevnik prenosi vijest iz britanskog , koji je u svojem nedjeljnom izdanju javio da su teroristi povezani s Osamom bin Ladenom izradili planove za razorni bombaški napad u financijskoj četvrti Londona. To je otkriveno nakon što je u jednom al-Qaidinom logoru na jugu Afganistana pronađena bilježnica s planom napada na 80 stranica. Bilježnica sadrži precizne upute za sastavljanje kombija-bombe na daljinsko upravljanlje, poput onih koji su korišteni u napadima na američka veleposlanstva u Keniji i Tanzaniji. donosi jednu lokalnu temu – u jutrošnjem izdanju jedan članak posvećuje samostanu Svetog križa, koji svake godine u ovo doba prima narudžbe za svoje poznate božićne kolače s kandiranim voćem. Kako cisterciti vjeruju da ih manualni rad vodi bliže bogu, braća u samostanu svake godine ispeku i prodaju – 23 tisuće božićnih kolača, od čega zarade nekoliko stotina tisuća dolara. Ta svota predstavlja dvije trećine godišnjeg proračuna za samostan u kojem živi dvadesetak svećenika i redovnika. Kolače peku dva puta tjedno, osam mjeseci u godini. Narudžbe primaju putem e-maila, a i svoje kolače plasiraju posve u skladu s 21. stoljećem – preko svojih web stranica na adresi www.monasteryfruitcake.org.